
	7. september 2026



PRODUKTRESUMÉ

for

Vesolox, intravesikal opløsning


0.	D.SP.NR.
34938

1.	LÆGEMIDLETS NAVN
Vesolox

2.	KVALITATIV OG KVANTITATIV SAMMENSÆTNING
1 ml opløsning indeholder 1 mg oxybutyninhydrochlorid.

En gradueret, brugsklar fyldt sprøjte med 10 ml opløsning indeholder 10 mg oxybutyninhydrochlorid.

Hjælpestof, som behandleren skal være opmærksom på
Natrium 3,56 mg/ml.

Alle hjælpestoffer er anført under pkt. 6.1.


3.	LÆGEMIDDELFORM
Intravesikal opløsning

Klar, farveløs opløsning med en pH-værdi på 3,6 til 4,5.


4.	KLINISKE OPLYSNINGER

4.1	Terapeutiske indikationer
Vesolox er indiceret til at hæmme neurogen detrusoroveraktivitet (NDO) hos børn fra 6 år og voksne, hvor tømning af blæren udføres ved ren intermitterende kateterisering (RIK), hvis de ikke kan behandles tilstrækkeligt med et oralt antikolinergt middel på grund af manglende effekt og/eller uacceptable bivirkninger.



4.2	Dosering og administration

Dosering
Indledende dosisjustering skal foretages af en neuro-urolog under omhyggelig urodynamisk kontrol.

Der er ingen faste regler for dosisregime, da der er store individuelle forskelle i blæretryk og dosisbehov til bedring af neurogen detrusoroveraktivitet. Dosisregimet (doser og doseringstidspunkter) skal derfor bestemmes individuelt efter patientens behov.

Der skal anvendes individuel dosering for at kontrollere urodynamiske parametre tilstrækkeligt (maksimalt detrusortryk < 40 cm H2O) med henblik på fuldstændig hæmning af neurogen detrusoroveraktivitet.

I løbet af intravesikal oxybutynin-behandling, skal urodynamiske parametre kontrolleres med regelmæssige mellemrum, som defineret af den behandlende urolog.

Pædiatrisk population
Sikkerheden og virkningen ved oxybutyninhydrochlorid hos børn i alderen 0 til 5 år er endnu ikke klarlagt.

Dosisanbefalinger til unge i alderen 12 år eller derover, voksne og ældre 
Dosisanbefalingerne er beregnet ud fra legemsvægt-percentilerne for de forskellige aldersgrupper (tabel 1).

Tabel 1: Dosisanbefalinger i følgende aldersgrupper

	Aldersgruppe
	Alder [år]
	Anbefalet daglig startdosis [mg]
	Anbefalet samlet daglig dosis [mg]

	Børn
	6-12
	individuelt, se nedenfor
	2-30

	Unge
	12-18
	10
	10-40

	Voksne
	19-65
	10
	10-40

	Ældre
	over 65
	10
	10-30



Hvis højere doser end startdosen vurderes påkrævet, bør dosen øges trinvis, indtil den neurogene detrusoroveraktivitet er under tilstrækkelig kontrol, så det er muligt at overvåge både virkning og sikkerhed tæt. De påkrævede daglige vedligeholdelsesdoser kan eventuelt opdeles i flere instillationer (tabel 2 og 3). I tilfælde af 6 rene intermitterende kateteriseringer (RIK'er) pr. dag anbefales følgende doseringsplan:

Tabel 2: Anbefalet doseringsplan (børn fra 6 til 12 år)

	Daglig dosis [mg]
	Administreret dosis pr. indgivelse [mg]

	
	RIK 1
	RIK 2
	RIK 3
	RIK 4
	RIK 5
	RIK 6

	2
	2
	-
	-
	-
	-
	-

	5
	5
	-
	-
	-
	-
	-

	10
	5
	-
	5
	-
	-
	-

	15
	5
	-
	5
	-
	5
	-

	20
	10
	-
	10
	-
	-
	-

	30
	10
	-
	10
	-
	10
	-



Tabel 3: Anbefalet doseringsplan for startdoser på 10 mg (unge fra 12 år eller derover, voksne og ældre)

	Daglig dosis [mg]
	Administreret dosis pr. indgivelse [mg]

	
	RIK 1
	RIK 2
	RIK 3
	RIK 4
	RIK 5
	RIK 6

	10
	5
	-
	5
	-
	-
	-

	20
	10
	-
	10
	-
	-
	-

	30
	10
	-
	10
	-
	10
	-

	40
	10
	10
	10
	-
	10
	-



Børn (fra 6 til 12 år) 
Doseringen er individuel med en startdosis på 0,1 mg/kg intravesikalt om morgenen. Dosen kan justeres efter én uges behandling. Den laveste effektive dosis bør vælges. Den daglige dosis kan øges til op til 30 mg dagligt for at opnå tilstrækkelig effekt, forudsat at bivirkningerne tolereres. Der bør højst indgives 10 mg pr. enkeltdosis.
Sikkerheden og virkningen ved oxybutyninhydrochlorid hos børn under 6 år er endnu ikke klarlagt.
 
Ældre (over 65 år)
Ligesom med andre antikolinerge lægemidler bør der udvises forsigtighed hos svagelige og ældre patienter, navnlig hvis doser over 30 mg pr. dag vurderes påkrævet (se pkt. 4.4).

Nedsat lever- eller nyrefunktion
Vesolox bør anvendes med forsigtighed hos patienter med nedsat lever- eller nyrefunktion. Brug af Vesolox hos disse patienter bør overvåges nøje, og det kan være nødvendigt at reducere dosis (se pkt. 4.4).

Administration
Intravesikal anvendelse.

Sprøjten er beregnet til brug én eller to gange. Brug anden gang er strengt begrænset til samme patient og skal ske inden for 24 timer efter første åbning, og produktet må kun håndteres af sundhedspersoner. Tjek omhyggeligt, om det tilbageværende volumen er tilstrækkeligt til brug anden gang.

For at sikre sikker og effektiv behandling skal patienterne være fortrolige med proceduren med ren intermitterende kateterisering (RIK). Patienten, en pårørende og/eller en omsorgsperson skal oplæres i RIK og administrationsproceduren af specialuddannede sundhedspersoner.

Så snart forholdene er aseptiske, indføres et sterilt ureterkateter til engangsbrug i blæren. Blæren skal drænes fuldstændigt inden instillationen.

Den graduerede fyldte sprøjte tages ud af blisterpakningen, og hætten fjernes fra sprøjten. Tryk på stemplet for at frigøre trykpunktet, inden forseglingshætten fjernes. Derved sikres det, at sprøjten kan håndteres nemt og ensartet.

Sprøjtens kegleformerede spids tilsluttes direkte til kateteret. Den ønskede mængde oxybutynin-opløsning instilleres i blæren ved et konstant tryk på sprøjtens stempel.

Hvis indgivelse af mindre end 10 ml (indholdet i én sprøjte) er påkrævet, og genbrug ikke anbefales, forbliver ikkeanvendt opløsning i sprøjten, som senere skal indleveres på et apotek med henblik på bortskaffelse.

Hvis sprøjten skal anvendes to gange, må den kun anvendes anden gang, hvis det er til den samme patient, og kun hvis den håndteres af en sundhedsperson under rene og kontrollerede forhold. 
Efter den første instillation bør kateteret bortskaffes, og et nyt sterilt kateter bør anvendes til den anden instillation med samme sprøjte.

Det skal sikres, at spidshætten placeres sikkert på sprøjten straks efter brug, og at sprøjten opbevares hensigtsmæssigt med henblik på senere brug. Sprøjten skal opbevares utilgængeligt for uautoriserede personer. Man må kun anvende én fyldt sprøjte til genbrug ad gangen. 
Sprøjten skal bortskaffes efter brug anden gang (dvs. efter 24 timer), hvorefter en ny sprøjte skal tages i brug.

Efter instillationen skal kateteret fjernes og bortskaffes.

Den instillerede opløsning bliver i blæren indtil næste kateterisering.

Al ubrugt medicin og ureterkateteret skal bortskaffes i henhold til nationale krav. 

Behandlingens varighed afhænger af symptomerne, den underliggende sygdom og/eller behandlingsmålet og afgøres af den behandlende læge.

4.3	Kontraindikationer
0. Overfølsomhed over for det aktive stof eller over for et eller flere af hjælpestofferne anført i pkt. 6.1
0. Svære gastrointestinale problemer (f.eks. svær colitis ulcerosa eller toksisk megakolon)
0. Myasthenia gravis
0. Snævervinklet glaukom og patienter med risiko for dette.
0. Patienter med urinobstruktion, hvor der kan forekomme urinretention.
0. Hyppig vandladning om natten forårsaget af hjerte- eller nyresygdom.
0. Samtidig iltbehandling

4.4	Særlige advarsler og forsigtighedsregler vedrørende brugen
I tilfælde af urinvejsinfektion skal en passende antibakteriel behandling igangsættes.

Vesolox bør anvendes med forsigtighed hos ældre patienter, der kan være mere følsomme over for effekten af centralt virkende antikolinergika.

Antikolinerge effekter som psykiatriske bivirkninger og bivirkninger i centralnervesystemet, f.eks. søvnforstyrrelser (såsom søvnløshed) og kognitive forstyrrelser, har været forbundet med brug af oxybutynin, navnlig hos ældre patienter (over 65 år). Der skal udvises forsigtighed, når oxybutynin administreres samtidig med andre antikolinerge lægemidler (se også pkt. 4.5). Hvis en patient oplever sådanne bivirkninger, bør seponering af medicinen overvejes.

Sublinguale nitrater kan måske ikke blive opløst under tungen på grund af mundtørhed, hvilket kan føre til nedsat terapeutisk effekt (se pkt. 4.5).

Brug/administration af oxybutynin-produkter kan kræve følgende forsigtighedsregler:

Mave-tarm-kanalen
Antikolinergika kan nedsætte den gastrointestinale motilitet og bør ordineres med forsigtighed til patienter med obstruktive forstyrrelser i mave-tarm-kanalen på grund af risikoen for gastrisk retention. De bør også anvendes med forsigtighed hos patienter, der har hiatus hernia/gastroøsofageal refluks.

Antikolinerge lægemidler bør også anvendes med forsigtighed hos patienter, der lider af autonom neuropati eller kognitiv svækkelse, og hos patienter med lever- eller nyresygdom (se pkt. 4.2).

Patienterne skal oplyses om, at prostration (feber og hedeslag på grund af nedsat svedproduktion) kan forekomme, når antikolinergika som f.eks. oxybutynin anvendes i varme omgivelser.

Oxybutynin kan forværre symptomer på hyperthyroidisme, koronar hjertesygdom, kongestivt hjertesvigt, hjertearytmier, takykardi, hypertension og prostatahypertrofi.

Da oxybutynin kan udløse snævervinklet glaukom, bør patienterne instrueres i straks at søge læge, hvis de bemærker et pludseligt tab af synsskarphed eller smerter i øjnene. Synsskarphed og intraokulært tryk bør indimellem tjekkes under behandlingen.

Oxybutynin kan medføre undertrykkelse af spytsekretionen, hvilket kan forårsage caries, parodontose eller svamp i munden.

Risikoen for antikolinerge bivirkninger er markant lavere ved intravesikal anvendelse end ved oral administration. Dette skyldes sandsynligvis, at oxybutynin absorberes over en længere periode med et forsinket maksimalt serumniveau og med en lavere grad af metabolisering til den aktive metabolit N-desethyloxybutynin, som er den væsentligste årsag til disse bivirkninger.

Pædiatrisk population
Vesolox bør anvendes med forsigtighed til børn, da de kan være mere følsomme over for produktets effekt, navnlig bivirkninger i centralnervesystemet og psykiatriske bivirkninger.

Hos børn i længerevarende behandling med intravesikal oxybutynin er der observeret øget forekomst af asymptomatisk bakteriuri og nedre urinvejsinfektioner. Ved urinvejsinfektioner under behandling med oxybutynin skal der igangsættes passende antibakteriel behandling.

Dette lægemiddel indeholder 3,56 mg natrium pr. ml, svarende til 0,18 % af den WHO-anbefalede maksimale daglige indtagelse af 2 g natrium for en voksen.



4.5	Interaktion med andre lægemidler og andre former for interaktion
Antikolinergika kan potentielt ændre absorptionen af visse samtidigt administrerede lægemidler på grund af den antikolinerge effekt på den gastrointestinale motilitet.

Antikolinergika skal anvendes med forsigtighed hos patienter, der samtidig indtager lægemidler, som kan forårsage eller forværre øsofagitis (f.eks. bisfosfonater).

På grund af mundtørhed kan sublingualt administrerede nitrater blive opløst i mindre grad, hvilket kan føre til nedsat terapeutisk effekt af nitraterne. Patienter i behandling med sublinguale nitrater bør derfor instrueres i at fugte mundslimhinden inden brug (se pkt. 4.4).

Oxybutynin metaboliseres af cytokrom P450-isoenzymet CYP3A4. Ved at indgive oxybutynin intravesikalt vil denne førstepassage-metabolisering overvejende blive omgået. Interaktioner med lægemidler, der hæmmer cytokrom P450-isoenzymet CYP3A4, kan dog ikke udelukkes. Der skal tages hensyn til dette ved brug af antimykotika fra azolgruppen (f.eks. ketoconazol) eller makrolidantibiotika (f.eks. erythromycin) samtidig med oxybutynin.

Oxybutynins antikolinerge aktivitet øges ved samtidig brug af andre antikolinergika eller lægemidler med antikolinerg aktivitet, f.eks. amantadin og andre antikolinerge lægemidler til behandling af parkinsonisme (f.eks. biperiden, levodopa), antihistaminer, antipsykotika (f.eks. fentiaziner, butyrophenoner, clozapin), kinidin, tricykliske antidepressiva, atropin og lignende stoffer som f.eks. atropin-spasmolytika og dipyridamol.

Oxybutynin kan modvirke prokinetiske behandlinger.

Samtidig anvendelse af kolinesterase-hæmmere kan medføre nedsat effekt af kolinesterase-hæmmerne.

Patienterne bør informeres om, at alkohol kan forstærke den døsighed, der forårsages af antikolinerge midler som oxybutynin (se pkt. 4.7).

4.6	Fertilitet, graviditet og amning

Graviditet
Der er ingen data fra intravesikal anvendelse af oxybutynin til gravide kvinder. Dyreforsøg har påvist let reproduktionstoksicitet (se pkt. 5.3). Vesolox bør ikke anvendes under graviditet, medmindre kvindens kliniske tilstand kræver behandling.

Amning
Tilgængelige data viser, at oxybutynin udskilles i mælk hos rotter, men det vides ikke, om oxybutynin udskilles i human mælk. Brug af oxybutynin frarådes under amning.

Fertilitet
Data vedrørende eventuel indvirkning af brugen af oxybutynin på den mandlige og kvindelige fertilitet er ikke tilgængelige.

4.7	Virkning på evnen til at føre motorkøretøj og betjene maskiner
Ikke mærkning.
Da Vesolox kan medføre døsighed eller akkommodationsforstyrrelser, bør patienterne rådes til at udvise forsigtighed, når de fører motorkøretøj eller betjener maskiner.

4.8	Bivirkninger
Bivirkninger, der er observeret ved brug af oxybutyninhydrochlorid, f.eks. mundtørhed, døsighed og forstoppelse, afspejler hovedsagelig de typiske antikolinerge egenskaber ved det aktive stof.

Tabel 4 omfatter bivirkninger fra kliniske forsøg med intravesikal anvendelse af oxybutyninhydrochlorid. Bivirkningerne er opdelt efter systemorganklasse og hyppighed i henhold til følgende konvention: Meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000), ikke kendt (kan ikke estimeres ud fra forhåndenværende data).

Tabel 4: Bivirkninger fra kliniske forsøg med intravesikal anvendelse af oxybutyninhydrochlorid

	Systemorganklasse
	Bivirkning
	Hyppighed

	Infektioner og parasitære sygdomme
	Urinvejsinfektion, asymptomatisk bakteriuri
	Ikke kendt

	Det endokrine system
	Hyperprolaktinæmi, forhøjet prolaktin
	Ikke kendt

	Psykiske forstyrrelser
	Mathed, hallucinationer, kognitive forstyrrelser, hyperaktivitet, søvnløshed, agorafobi, disorientering
	Ikke kendt

	Nervesystemet
	Forstyrret opmærksomhed, svimmelhed, hovedpine, døsighed, træthed, dysgeusi, nedsat bevidsthedsniveau, bevidsthedstab, antikolinergt syndrom, krampeanfald
	Ikke kendt

	Øre og labyrint
	Vertigo
	Ikke kendt

	Øjne
	Tørre øjne, unormal fornemmelse i øjnene, akkommodationsforstyrrelse
	Ikke kendt

	Hjerte
	Supraventrikulær takykardi
	Ikke kendt

	Vaskulære sygdomme
	Hypotension, ansigtsrødme
	Ikke kendt

	Mave-tarm-kanalen
	Forstoppelse, mundtørhed, ubehag i maven, smerter i nedre maveregion, smerter i øvre maveregion, kvalme, dyspepsi, diarré
	Ikke kendt

	Hud og subkutane væv
	Hypohidrose, udslæt, øget svedtendens om natten
	Ikke kendt

	Nyrer og urinveje
	Vandladningstrang, proteinuri, hæmaturi, vandladningsforstyrrelser
	Ikke kendt

	Almene symptomer og reaktioner på administrationsstedet

	Smerter ved instillationsstedet, tørst, ubehag i brystet, kuldefølelse
	Ikke kendt



Én patient har oplevet nedsat iltmætning under iltbehandling i hjemmet (se pkt. 4.3).

Pædiatrisk population
Børn kan være mere følsomme over for produktets effekt, navnlig bivirkninger i centralnervesystem og psykiatriske bivirkninger.

Bivirkninger, der er kendt ved antikolinerg behandling, men som ikke er observeret ved intravesikal anvendelse af oxybutynin i kliniske forsøg, er opkastning, anoreksi, nedsat appetit, dysfagi, gastroøsofageal reflukssygdom, pseudoobstruktion hos risiko-patienter (ældre patienter eller patienter med forstoppelse i behandling med andre lægemidler, der nedsætter tarmmotiliteten), forvirring, uro, angst, mareridt, paranoia, depressionssymptomer, afhængighed af oxybutynin (hos patienter med tidligere medicin- eller stofmisbrug), arytmi, hedeslag, snævervinklet glaukom, forhøjet øjentryk, tør hud, angioødem, urticaria, lysfølsomhed, hypersensitivitet.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Der er ikke rapporteret om tilfælde af overdosering ved intravesikal anvendelse af oxybutynin.

Symptomer
Symptomerne på overdosering af oxybutynin udvikler sig som en intensivering af de sædvanlige bivirkninger med forstyrrelser i centralnervesystemet (fra rastløshed og ekscitation til psykotisk adfærd), kredsløbsforstyrrelser (hedeture, blodtryksfald, kredsløbssvigt osv.), respirationssvigt, paralyse og koma.

Behandling
Blæren bør straks tømmes via kateteret.

I tilfælde af overdosering bør patienten overvåges tæt og behandles symptomatisk.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Urologika, midler mod hyppig urinering og inkontinens, ATC-kode: G04BD04.



Virkningsmekanisme
Oxybutynin virker som en kompetitiv antagonist for acetylkolin på post-ganglionære, muskarine receptorer, hvilket medfører afslapning af den glatte muskulatur i blæren.

Oxybutyninhydrochlorid er et antikolinergt middel, der også har direkte spasmolytisk effekt på glat muskulatur. Det hæmmer blærekontraktion og lindrer spasmer induceret af diverse stimuli; det øger blærevolumen, mindsker kontraktionshyppigheden og forsinker trangen til at tømme blæren ved neurogen blæreforstyrrelse. Afslapningen af glat muskulatur skyldes den papaverin-lignende effekt af antagonismen af processerne distalt for den neuromuskulære forbindelse i tillæg til de muskarinerge receptorers antikolinerge blokerende virkning. Derudover har oxybutyninhydrochlorid lokalbedøvende egenskaber.

Farmakodynamisk virkning
Oxybutynins farmakodynamiske egenskaber er undersøgt efter intravesikal indgivelse hos børn med neurogen detrusoroveraktivitet. Effekten på inkontinens og urodynamiske variable var udtalt, idet begge bedredes i størstedelen af tilfældene. Antallet af hyperaktive kontraktioner faldt signifikant. Der sås en stigning i den gennemsnitlige cystometriske blærekapacitet og den gennemsnitlige cystometriske-til-forventede blærekapacitet, mens blæretrykket ved slutfyldning faldt.

Klinisk virkning og sikkerhed
Effekten af intravesikal oxybutynin-behandling af neurogen blæredysfunktion er undersøgt i kliniske forsøg ved både korttids- og langtidsbrug.

I næsten alle forsøg var intravesikal behandling med oxybutyninhydrochlorid effektivt og dokumenteret veltolereret hos patienter (voksne og børn) med neurogen detrusoroveraktivitet. Den neurogene detrusoroveraktivitet skyldtes primært en rygmarvsskade eller meningomyelocele, men patienter med tetraplegi, paraplegi, multipel sklerose og Parkinsons sygdom var også inkluderet i forsøgene.

I et prospektivt klinisk forsøg med 15 børn steg den gennemsnitlige cystometriske blærekapacitet fra 114,2 ml ved baseline til 127,4 ml (p > 0,05) og 161,1 ml (p = 0,0091) efter hhv. 1,5 timers og 4 måneders intravesikal behandling (Buyse et al., 1995). Den gennemsnitlige blærekomplians steg signifikant fra 2,5 ml/cm H2O ved baseline til 11,495 ml/cm H2O (p = 0,0114) efter 4 måneders behandling. I et yderligere prospektivt forsøg med 13 børn udviste 12 markant forbedret kontinens efter intravesikal behandling (Åmark et al., 1998). I en retrospektiv langvarig evaluering af 13 børn faldt det gennemsnitlige blæretryk ved slutfyldning fra 52,5 ± 24 til 24,5 ± 14,4 cm H2O (Humblet et al., 2014).

Virkningen ved intravesikal vs. oral administration af oxybutynin er undersøgt i et yderligere klinisk prospektivt forsøg på flere centre med 35 patienter (i alderen mellem 18 og 70 år) med neurogen detrusoroveraktivitet bekræftet ved tidligere urodynamiske forsøg og mindst 6 ugers RIK-erfaring (Schröder et al., 2016). Forsøget bekræftede, at den maksimale blærekapacitet steg signifikant efter intravesikal behandling fra 18,1 ml (efter oral administration) til 116,6 ml (efter intravesikal indgivelse).

I et yderligere forsøg med en varighed på 6 måneder gennemgik 25 voksne patienter (i alderen mellem 18 og 64 år og hos hvem standardbehandling med oralt oxybutynin havde fejlet) med rygmarvsskade intravesikal behandling med oxybutynin (Pannek et al., 2000). Intravesikal behandling øgede blærevolumen fra 349 til 420 ml. Det gennemsnitlige maksimalopbevaringstryk blev reduceret signifikant fra 54 til 26,5 cm H2O. Detrusormusklens opbevaringstryk vendte tilbage til værdier under 40 cm H2O hos 21 ud af 25 patienter i løbet af forsøget.

5.2	Farmakokinetiske egenskaber

Absorption
Intravesikalt oxybutynin absorberes godt gennem blærevæggen til det systemiske kredsløb. Målinger af oxybutynins plasmakoncentrationer efter intravesikal administration viste omfattende individuel variabilitet, men der sås også væsentlig absorption af lægemidlet efter intravesikal indgivelse med opnåelse af maksimale koncentrationer i plasma efter ca. en time.

Farmakokinetikken for intravesikalt oxybutyninhydrochlorid er undersøgt hos raske forsøgsdeltagere. Den systemiske eksponering (AUC) for racemisk oxybutynin var signifikant større efter instillation (294 %) end efter oral administration. Til gengæld var den systemiske eksponering for metabolitten N-desethyloxybutynin signifikant lavere efter instillation (21 % af eksponeringen efter oral administration). Metabolit/moderstof-ratioen var således 14 gange lavere ved intravesikal indgivelse.

Disse observationer viser tydeligt, at administrationsmåden har stor betydning for absorptionen af oxybutynin og navnlig oxybutynins førstepassage-metabolisering. Det er åbenlyst, at førstepassage-virkningen reduceres signifikant ved intravesikal indgivelse.

I lyset af den rapporterede biotilgængelighed af oxybutynin på cirka 6 % efter oral administration kan en absolut biotilgængelighed på cirka 20 % estimeres for moderstoffet efter intravesikal instillation.

Fordeling
Oxybutynin fordeles i vid udstrækning i kroppens væv efter den systemiske absorption. Fordelingsvolumenet blev estimeret til at være 193 liter efter intravenøs indgivelse af 5 mg oxybutyninhydrochlorid.

Biotransformation
Oxybutynin, der administreres oralt, metaboliseres primært af cytokrom P450-enzymsystemerne, især CYP3A4, som fortrinsvis findes i lever og tarmvægge. Metabolitterne omfatter phenylcyclohexylglycolsyre, som er farmakologisk inaktivt, og N-desethyloxybutynin, som er farmakologisk aktivt.

Ved intravesikal indgivelse af oxybutynin vil førstepassage-metabolisering i mave-tarm-kanal og lever overvejende blive omgået, hvilket reducerer dannelsen af N-desethyl-metabolitten.

N-desethyl-metabolitten ser ud til at give større antikolinerge bivirkninger end moderstoffet, navnlig for spytkirtlerne.

Elimination
Oxybutynin udskilles hurtigt fra kroppen efter oral og intravesikal administration. PK-forsøg har vist, at intravesikalt oxybutynin har en forlænget elimination sammenholdt med oral administration, idet de rapporterede eliminationshalveringstider er på hhv. 2,56 og 1,48 t.
Koncentrationer af både oxybutynin og hovedmetabolitten N-desethyloxybutynin kunne stadig detekteres i serum 24 t efter intravesikal administration.

5.3	Non-kliniske sikkerhedsdata
Non-kliniske data viser ingen speciel risiko for mennesker vurderet ud fra studier af akut toksikologi, toksicitet efter gentagne doser, genotoksicitet, karcinogenicitet og lokal toksicitet.

Ved maternelt toksiske doser kan oralt administreret oxybutynin forårsage fostermisdannelser hos rotter.


6.	FARMACEUTISKE OPLYSNINGER

6.1	Hjælpestoffer
Saltsyre 
Natriumchlorid 
Vand til injektionsvæsker

6.2	Uforligeligheder
Ingen kendte.

6.3	Opbevaringstid
3 år.

Den fyldte sprøjte er egnet til brug en eller to gange. Hver sprøjte skal bruges inden for 24 timer efter første åbning.

6.4	Særlige opbevaringsforhold
Der er ingen særlige krav vedrørende opbevaringstemperaturer for dette lægemiddel.

6.5	Emballagetype og pakningsstørrelser
10 ml opløsning i en fyldt sprøjte (polypropylen) med en stempelprop (syntetisk bromobutylgummi) og en spidshætte (syntetisk bromobutylgummi).

Pakningsstørrelser: 12 og 100 fyldte sprøjter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
Farco-Pharma GmbH
Gereonsmühlengasse 1-11
50670 Køln
Tyskland

8.	MARKEDSFØRINGSTILLADELSESNUMMER (-NUMRE)
75289

9.	DATO FOR FØRSTE MARKEDSFØRINGSTILLADELSE
7. september 2026

10.	DATO FOR ÆNDRING AF TEKSTEN
-

